ધીમે -ધીમે દિવસો વીતવા લાગ્યાં, અને અવિનાશ પણ દિવસ-રાત જોયા વગર તનતોડ મહેનત કરવા લાગ્યો, જાણે પોતે મગજમાં કંઈક કરી બતાવવાનું નક્કી કર્યું હોય તેવું લાગી રહ્યું હતું, થોડાક જ દિવસોમાં અવિનાશની પરીક્ષા પણ આવી ગઈ, પરીક્ષા પણ સારી ગઈ, અને એકાદ મહિનામાં પરીક્ષાનું પરિણામ પણ આવી ગયું…. . બીજે દિવસે છાપામાં મોટા અક્ષરે સમાચાર લખેલા હતાં કે સમગ્ર ગુજરાતમાં 98 % સાથે – ડેલ્ટા સ્કૂલ ઓફ સાયન્સનો વિદ્યાર્થી અવિનાશ ઝવેરભાઈ પટેલને બોર્ડની પરીક્ષામાં પ્રથમ સ્થાન પ્રાપ્ત કરવા બદલ ખુબ ખુબ અભિનંદન….